Matovič, Igor, poslanec NR SR (2018-10-24):
Kolegovia, kolegyne, v demokracii alebo o demokracii jeden človek povedal, že to je vláda väčšiny, kde sa rešpektujú práva menšín. Možno to nie je úplne vhodné, vhodná definícia v súvislosti s voľbou kandidátov na sudcov Ústavného súdu, ale svojím spôsobom pri voľbe alebo mechanizme voľby kandidátov na sudcov Ústavného súdu, ktorý na Slovensku máme zavedený, tak táto definícia je vhodná, lebo máme mechanizmus, kedy v určitých momentoch pravidelne sa opakujúcich prichádza k voľbe kandidátov ústavného sudcu, na, na, kandidátov na sudcov Ústavného súdu, a... (zaznievanie gongu), a ak zároveň spoločne vzhliadame k Ústavnému súdu ako k takému piedestálu spravodlivosti a pozeráme na mechanizmus, na základe ktorého volíme týchto kandidátov, tak keď nastáva zrazu situácia, že sa tá spravodlivosť v obsadení Ústavného súdu zrazu vychyľuje na jednu stranu, tak mali by sme zrejme sledovať záujmy tej menšiny a v tomto prípade myslím ľudí, ktorí nemajú zastúpenie alebo nemajú možnosť ovplyvniť zastúpenie medzi sudcami na Ústavnom súde. Doba sa tak vyvinula, že dnes máte tú moc, áno, máte moc, aj keď osobne si myslím, že nie, nie férovo získanú, lebo strana MOST – HÍD aj strana SIEŤ, na základe ktorej vznikla táto vládna väčšina, podviedli svojich voličov, jednoducho máte moc, vyskladali ste väčšinu v tomto pléne a dnes máte možnosť podľahnúť pokušeniu a obsadiť Ústavný súd a vymaľovať ho čisto iba svojimi ľuďmi. Už dneska máte troch ľudí, ktorých ste si ich vy tam zvolili, máte možnosť v dohľadnej dobe si tam zvoliť 9 ľudí, máte možnosť sa s nami vôbec na túto tému nebaviť, pokračovať na základe pravidiel, ktoré sú dnes dané, podhodiť prezidentovi 18 kandidátov, ktorí budú na váš obraz, a on z toho vyberie 9. Len keď bude 18 na váš obraz, tak ak ich bude 9, takisto to bude podskupina tých 18, to znamená takisto 9 ľudí na váš obraz, traja plus deväť, dvanásť, máte vymaľované. Bohužiaľ, alebo nie, bohužiaľ, v takýchto ale chvíľach sa ukazuje, že či tá väčšina, ktorá vládne, je schopná uniesť tú moc, ktorá jej bola zverená v legitímnych voľbách, a či nepodľahne pokušeniu, a na úkor menšiny alebo niekoho, kto v tom čase si to právo nejaké nemôže uplatniť, či nepodľahne pokušeniu a nezoberie si niečo, čo jej neprináleží. Podľa toho, ako sa vyvíja diskusia pri téme voľby kandidátov na ústavných sudcov, podľa toho, čo tu pán Madej predložil a vlastne po mne bude predkladať, ale teda máme to už v elektronickej podobe k dispozícii, tak vy ste k tomu pokušeniu podľahli. Vy nehľadáte cestu na to, aby sme zabezpečili spoločne, aby z Ústavného súdu bol naozaj piedestál a výkladná skriňa spravodlivosti, kde budú ľudia vzhliadať naozaj s rešpektom, a budú sa spoliehať na to, že tá posledná inštancia, ten Ústavný súd naozaj rozhodne spravodlivo, ale vy ste podľahli pokušeniu z Ústavného súdu si urobiť stranícky orgán. Ja iba dúfam, že väčšina z vás to robí nevedome, že si jednoducho tak myslíte a ste o tom nejako presvedčení, že vás na kluboch alebo niekde presvedčia, že neboj sa, takto je to správne, takto je to dobré a neboj, však my všetko robíme dobre pre ľudí, ale v skutočnosti je za tým záujem možno jedného, možno dvoch, možno troch, štyroch, piatich ľudí, ktorí si takýmto spôsobom, že si na Ústavný súd dosadia svojich vlastných ľudí, chcú zabezpečiť pre seba beztrestnosť. Lebo vieme, že kandidáti, alebo teda sudcovia sa volia na 12 rokov, ak si ich zvolíte niekedy vo februári budúceho roku, rok 2019 plus 12 je rok 2031. Inak povedané, ak Robert Kaliňák niečo ukradol v roku 2006 a ak raz príde doba, kedy za to bude mať pykať, a ak raz sa nájde ten odvážny policajt, ktorý to bude vyšetrovať, prokurátor, ktorý ho obžaluje, aj sudca, ktorý ho odsúdi, tak takýmto spôsobom bude mať svoju ochranu a ochrannú ruku na Ústavnom súde do roku 2031. To som povedal prípad Roberta Kaliňáka. Druhý prípad, Roberta Fica, je ten, že je verejné tajomstvo, že túži byť predsedom Ústavného súdu, a vy nerobíte nič proti tomu, aby ste zabránili vyslovene ľuďom, ktorí sú s politikou spätí a ktorí by mali dostať stopku predtým, ako chcú sa stať sudcami Ústavného súdu, alebo mali by ísť, nazvem to, do karantény mimo politiky, tak vy nerobíte nič preto, aby ste tomu zabránili, ale vy doslova naťahujete červený koberec Robertovi Ficovi, aby sa stal predsedom Ústavného súdu, o ničom inom ten návrh, ktorý predkladá pán Madej za chvíľu po mne, nie je. A ja vám poviem, je to hanba. A je to tak, ako to povedala vaša ministerka spravodlivosti, ktorá donedávna bola s vami, to nie je cesta do pekla, ale to je, že sme priamo v pekle. A povedala takisto aj slovo, že to robíte na chrapúňa alebo chrapúnsky. A môžete sa za to hanbiť. Idete si uzurpovať poslednú inštanciu spravodlivosti a miesto toho, aby ste ju chránili, aby ste ukázali, že neodoláte pokušeniu ovládnuť to a zneužiť svoju vlastnú moc na to, a nedokonalosť systému a zákonov, ktoré máme, a budete ich opravovať a budete chrániť tú legitimitu a nezávislosť Ústavného súdu, miesto tohoto idete využiť, zneužiť svoj vlastný prospech alebo v prospech ľudí, ktorí doteraz rozkrádali vo veľkom a ktorých my chceme spravodlivo potrestať a zobrať im majetky. A títo ľudia vás huckajú do toho, aby ste ako ovečky znova hlasovali, aby ste im odhlasovali de facto ich beztrestnosť a v prípade Roberta Fica, áno, aj sudcovskú imunitu na 12 rokov. Bude veľavážený pán sudca niekde tuto, ani neviem kde, bude mať vyhradené svoje miesto a ešte sa mu budeme úctivo ukláňať a posielať mu oficiálne žiadosti, aby teda pán predseda Ústavného súdu prišli na nejakú našu akciu, aby povedali nejaký názor, že človek, ktorý by mal zhniť v base, nakoniec bude predsedať Ústavnému súdu. Vy idete dotiahnuť k dokonalosti absurditu, ktorú dnes žijeme. Neviem, či ste si dnes čítali správy, má to niečo aj tuto s pánom, s pánom ministrom spravodlivosti, vy ste dotiahli štát a spravodlivosť v štáte do toho, že človek, ktorý je dnes najpravdepodobnejším objednávateľom vraždy, si vie vybaviť, že sa zo súdu stratí 300 strán kľúčových dôkazov! V čom ste iní voči obdobiu, keď sa strácali nahrávky, ktoré usvedčovali, iné dôkazy, iných korupčných politikov?! V čom ste iní?! Vy ste dovolili, aby mafia si uzurpovala celý štát, aby ovládla políciu, prokuratúru, a dnes idete dokonať, aby si to dokonala aj na Ústavnom súde. Bol by som veľmi rád, aby ste hamovali, aby ste sa spamätali, ale na to by ste potrebovali svedomie a obávam sa, že iba u niektorých z vás sa to svedomie v tejto veci vyskytuje. A bol by som veľmi rád, aby nikto z opozície tomuto, čo títo ľudia idú spáchať, akýmkoľvek spôsobom nepritakával a nenapomáhal. Neviem, či je to pravda, ale počul som, že kolegovia z SaS sa chystajú hlasovať za túto obludnosť, ktorú predkladajú. Ľudia, je to pasca, keď aj dajú, že v prvom kole 90 hlasov, a keď sa nenájde, tak potom 76 a vy sa pod to podpíšete, tak budete legitimizovať každého jedného zvoleného kandidáta a následne aj sudcu na Ústavnom súde, lebo ste nedržali basu vtedy, kedy ste ju mali držať. Ste sa postavili zrazu, lebo však teda dobre, posúva to k lepšiemu. Ale k čomu to posúva k lepšiemu, že formálne si dáme nejakých 90 hlasov? Oni dnes rovno vedia, keď ten návrh predkladajú alebo budú predkladať, že to prvé kolo rovno vypustia, že to je iba formálne, preto, aby nám zalepili oči, 90 hlasov. A potom bude 76 hlasov, a teda dobre, tak 76, ale vy sa pod to podpíšete. A že je kvalitatívny posun z 38 na 76, necháme sa týmto klamať?! To naozaj neviem počítať, kedy tu tak bolo, že 38 ľudí išlo alebo stačilo na zvolenie kandidáta za sudcu Ústavného súdu. Nikdy taká situácia nenastala, lebo to by znamenalo, že my všetci z opozície, či sme tam teraz my, alebo tí pred nami, by dobrovoľne odišli preč a neišli by hlasovať pri kandidátoch na sudcov Ústavného súdu. Jednoducho to je blbosť. Vymysleli ste si niečo, že dodnes stačilo 38, a zrazu vy to kvalitatívne posúvate na 76. A o tomto do kolečka, s prepáčením, onanujete, že to je nejaký posun k lepšiemu. Doteraz nikdy sa nehlasovalo, menej ako 76 ľudí nebolo prítomných pri hlasovaní na kandidátov na sudcov Ústavného súdu, tak, prosím vás, neopíjajte nás a ľudí rožkom. Nikam to neposúvate kvalitatívne. Benátska komisia, ste sa pre ňu, na ňu odvolávali, keď išlo o Kisku a jeho ochotu vymenovať – nevymenovať. Ale Benátska komisia zároveň hovorí a odporúča, aby sme volili ústavnou väčšinu alebo trojpätinovou, či dvojtretinovou väčšinou, a to je 100 poslancov zo 150. O to viac, keď dnes vieme, že SMER kedykoľvek je schopný spáchať potajme, pokútne niekde za dverami zatvorenými ústavnú väčšinu s fašistami. Ľudia, nebláznite, to naozaj chcete, aby fašisti rozhodovali o tom, kto bude sudcom Ústavného súdu?!